b'\n_START_ARTICLE_\nAgresivno rolanje\n_START_SECTION_\nZGODOVINA\n_START_PARAGRAPH_\nLeta 1980 je skupina igralcev hokeja iskala na\xc4\x8din, kako bi vadili tudi tekom poletja. Scott in Brennan Olson sta ustanovila podjetje Rollerblade, Inc. ki je prodajalo rolerje (kotalke) s poliuretanskimi kole\xc5\xa1\xc4\x8dki, postavljeni v ravni liniji na dnu oblazinjenega \xc4\x8devlja. Leta 1988 je podjetje Rollerblade predstavilo prvi roler za agrassive inline kotalkanje, imenovan Rollerblade Lightning, TRS. Agressive inline rolanje se je kot organiziran \xc5\xa1port uveljavilo v za\xc4\x8detku 1920ih let. Leta 1994, sta prijatelja iz otro\xc5\xa1tva, promotorja kotalkanja Rick Stark in Mark Bilik organizirala prvo tekmovanje na pla\xc5\xbei Ju\xc5\xbene Kalifornije. Dogodek se je imenoval Nacionalno inline rolarasko tekmovanje, bolj poznano kot NISS (The National Inline Skate Series) agresivnim inline kotalkarjem po svetu. Njuno podjetje Anywhere Sports Productions je izpogajalo, da podjetje Taco Bell sponzorira tekmovanje s 150 000$ in tako se je rodilo tekmovanje s sedmimi dogodki. Chris Edwards in Arlo Eisenberg sta bila kon\xc4\x8dna zmagovalca tekmovanja leta 1994. NISS je bilo uspe\xc5\xa1no tekmovanje 5 let, dogodki pa so bili prirejeni v Los Angelesu, New yorku, Rimu in Braziliji. NISS, je bilo prvo tekmovanje, ki je spravilo agresivno inline rolanje na televizijske ekrane. S televizijsko postajo ESPN so se dogovorili za prenos tekmovanja leta 1994, kasneje pa so napredovali tudi do ve\xc4\x8djih televizijskih postaj, kot je Fox Sports. Asociacijo agresivnega rolanja ASA (The Aggressive Skaters Association) je leta 1995 ustanovilo ve\xc4\x8d kotalkarjev, kot forum za vzpostavitev sistema pravil glede opreme in tekmovanja. Z dogovorom z ESPN je bil \xc5\xa1port vklju\xc4\x8den tudi v prve X-igre leta 1995 in je vseboval del tekmovanja na vertikalni klan\xc4\x8dini in del kot uli\xc4\x8dno tekmovanje. Vi\xc5\xa1ek popularnosti je tekmovanje doseglo v poznih 90ih letih z izdajo ve\xc4\x8d filmov na to temo, kot na primer Disney-ev Brink! In drugi. Znamka\xc2\xa0\xc2\xbbSenate\xc2\xab, ki jo je vodil Arlo Eisenberg je bila v 1990s zelo popularna.\n_START_SECTION_\nUli\xc4\x8dno rolanje\n_START_PARAGRAPH_\nPri uli\xc4\x8dnem rolanje, prav tako znanem kot rolanje prostega sloga, kotalkar izvaja trike z uporabo predmetov in struktur, ki so obstoje\xc4\x8de v vsakodnevnem okolju. To vklju\xc4\x8duje uporabo stopni\xc5\xa1\xc4\x8dnih ograj, betonskih polic, skakanje prek stopnic, spu\xc5\xa1\xc4\x8danje po bankinah in spremeni prakti\xc4\x8dno vsako stvar v obi\xc4\x8dajni ulici v oviro, klan\xc4\x8dino ali rampo. Inovativnost in kreativnost je obi\xc4\x8dajno najve\xc4\x8dji dejavnik uli\xc4\x8dnega rolanja, saj kotalkarji izumljajo nove trike prilagojene edinstvenem okolju, namesto izvajanja ute\xc4\x8denih vaj na prej postavljenih ovirah kot so v rolkarskih parkih in pri vertikalnem rolanju.\n_START_SECTION_\nPark\n_START_PARAGRAPH_\nRolanje v parku se nana\xc5\xa1a na rolanje, ki se izvaja v veliko zasebnih in javnih rolkarskih parkih. Ta stil se od uli\xc4\x8dnega kotalkanja razlikuje zaradi narave rolkarskih parkov, ki so zasnovani tako, da kotalkarji izvajajo trike kot na primer na vrhu klan\xc4\x8dine. Rolanje v parku obi\xc4\x8dajno poudarja tehni\xc4\x8dno stran agresivnega inline rolanja in se osredoto\xc4\x8da na koli\xc4\x8dino in kvaliteto razli\xc4\x8dnih trikov, ki jih kotalkar lahko uspe\xc5\xa1no izvede, se pa spodbuja tematsko povezovanje razli\xc4\x8dnih trikov. Serija trikob, ki je povezana v teko\xc4\x8dem sosledju v kateri se kotalkar enakomerno premika po vseh razli\xc4\x8dnih ovirah se imenuje\xc2\xa0\xc2\xbbline\xc2\xab. Rolkarski parki imajo obi\xc4\x8dajno\xc2\xa0\xc2\xbbquarter pipe\xc2\xab\xc2\xa0in\xc2\xa0\xc2\xbbhalf pipe\xc2\xab, zavite klan\xc4\x8dine in druge ovire, ki jih obi\xc4\x8dajno ne moremo najti v normalnem urbanem okolju. Kvaliteten park bo imel dobre linije \xe2\x80\x93 s \xc4\x8demer je la\xc5\xbeje sestaviti serijo trikov in jih tudi izvesti. Dobri parki so postavljeni v teko\xc4\x8dem ritmu ovir.\n_START_SECTION_\nHalf-pipe\n_START_PARAGRAPH_\nHalf-pipe je \xc5\xa1e ena disciplina agresivnega inline rolanja. Obi\xc4\x8dajno jo sestavljajo triki v zraku, kot so rotacije in podobno. Pri tem tipu rolanja so najbolj prepoznavna imena Yasutoko brothers, Taig Khris in drugi.\n_START_SECTION_\nMediji\n_START_PARAGRAPH_\nRolaraski videji so se za\xc4\x8deli leta 1994 z izdajo\xc2\xa0\xc2\xbbThe Hoax: An In-Line Crime\xc2\xab. K2 Sports, Salomon in Rollerblade so bili prvi prista\xc5\xa1i \xc5\xa1porta in so prav tako izdajali svoje posnetke, Senate, prvo ekskluzivno in-line podjetje, pa je izdalo ve\xc4\x8d posnetkov v 1990ih letih. Videogroove, Mindgame, Razors, KFC in Valo so izdali ve\xc4\x8d opaznej\xc5\xa1ih posnetkov v za\xc4\x8detku 2000. V tem obdobju se je \xc5\xbeanr spremenil iz VHS sistma na DVD kot ve\xc4\x8dina ostale filmske in zabavne industrije. Prav tako so se podobno spremenil v digitalni format od leta 2010 naprej._NEWLINE_Rolarski posnetki podobno kot njihove sestrske discipline prostega sloga (rolkanje, bmx) predstavljajo rolanje v montiranih delih izvajanja trikov in jih obi\xc4\x8dajno spremljata ena ali dve pesmi. Ker so te posnetki pogosto neprofitni, je glasba obi\xc4\x8dajno uporabljena brez privoljenja avtorjev. Po drugi strani pa je velikokrat glasba ustvarjena prav za namen posnetka. The NIMH Team video, ki ga je produciral Brian Shima, je bil pred kratkim dobro sprejet s strani javnosti v veliki meri prav zato, ker je uporabljal precej neznano rock glasbo iz 1980ih in prej.'